CELEX: C2005/143/08
Language: hu
Date: 2005-06-11 00:00:00
Title: A Bíróság ítélete (hatodik tanács) 2005. április 14. a C-163/03. sz. Európai Közösségek Bizottsága kontra Görög Köztársaság ügyben (Tagállami kötelezettségszegés – 80/68/EGK irányelv – A felszín alatti vizek egyes veszélyes anyagok okozta szennyezés elleni védelme – 3., 4., és 5. cikk – 91/689/EGK irányelv – Veszélyes hulladékok – 2. cikk (1) bekezdése és 6. cikk (1) bekezdése)

11.6.2005   
            
            
               HU
            
            
               Az Európai Unió Hivatalos Lapja
            
            
               C 143/8
            
         
      A BÍRÓSÁG ÍTÉLETE
   
   (hatodik tanács)
   2005. április 14.
   a C-163/03. sz. Európai Közösségek Bizottsága kontra Görög Köztársaság ügyben (1)
   
   (Tagállami kötelezettségszegés - 80/68/EGK irányelv - A felszín alatti vizek egyes veszélyes anyagok okozta szennyezés elleni védelme - 3., 4., és 5. cikk - 91/689/EGK irányelv - Veszélyes hulladékok - 2. cikk (1) bekezdése és 6. cikk (1) bekezdése)
   (2005/C 143/08)
   Az eljárás nyelve: görög
   A C-163/03. sz., az EK 226. cikk alapján kötelezettségszegés megállapítása iránt 2003. április 8-án benyújtott kereset tárgyában az Európai Közösségek Bizottsága (meghatalmazott: G. Valero Jordana és M. Konstantinidis) kontra Görög Köztársaság (meghatalmazott: E. Skandalou) ügyben, a Bíróság (hatodik tanács), tagjai: A. Borg Barthet tanácselnök, U. Lõhmus és A. Ó Caoimh (előadó) bírák, főtanácsnok: P. Léger, hivatalvezető: R. Grass, 2005. április 14-én meghozta ítéletét, amelynek rendelkező része a következő:
   
               1.
            
            
               Mivel a Thriassion Pedion régióra vonatkozóan:
               
                           —
                        
                        
                           nem fogadta el azokat a rendelkezéseket, amelyek szükségesek annak megakadályozásához, hogy a felszín alatti vizek egyes veszélyes anyagok okozta szennyezés elleni védelméről szóló, 1979. december 17-i 80/68/EGK tanácsi irányelv I. listáján szereplő anyagokat felszín alatti vizekbe vezessenek be, és ahhoz, hogy – elkerülendő a felszín alatti vizeknek az említett irányelv II. listáján szereplő anyagokkal való szennyezését – korlátozzák ezen anyagok bevezetését a vizekbe,
                        
                     
                           —
                        
                        
                           nem vetette alá előzetes vizsgálatnak az irányelv I. listáján szereplő anyagok ártalmatlanítását vagy elhelyezését, ami valószínűleg közvetett bevezetést eredményezett, és
                        
                     
                           —
                        
                        
                           nem vetette alá előzetes vizsgálatnak a 80/68 irányelv II. listáján szereplő anyagok közvetlen bevezetését, sem ezen anyagok ártalmatlanítására irányuló ártalmatlanítást vagy elhelyezést, ami valószínűleg közvetett bevezetést eredményezett,
                        
                     a Görög Köztársaság nem teljesítette a 80/68 irányelv 3., 4. és 5. cikkéből eredő kötelezettségeit
            
         
               2.
            
            
               Mivel nem fogadta el azokat a rendelkezéseket, amelyek szükségesek ahhoz, hogy a Thriassion Pedion régióban lerakott veszélyes hulladékokat nyilvántartsák és azonosítsák, és mivel nem dolgozott ki gazdálkodási tervet a Thriassion Pedion régió veszélyes hulladékaira vonatkozó önálló vagy az általános hulladékgazdálkodási szabályozás keretein belül, a Görög Köztársaság nem teljesítette a veszélyes hulladékokról szóló 1991. december 12-i 91/689/EGK tanácsi irányelv 2. cikkének (1) bekezdéséből és 6. cikkének (1) bekezdéséből eredő kötelezettségeit.
            
         
               3.
            
            
               A költségeket a Görög Köztársaságnak kell viselnie.
            
         
      (1)  HL C 135., 2003.6.7.